

REPUBLIKA HRVATSKA

Srednja škola Dalj, Dalj

31226 Dalj, Braće Radića 7

Telefon: 031 590 290 Faks: 031 590 290

e-mail: ured@ss-dalj.skole.hr

KLASA: 602-01/01-2015/158

URBROJ: 2158/55-15-158

Dalj, 3. 11. 2015.

Temeljem Zakona o poticanju zapošljavanja („Narodne novine“ br. 57/12, 120/12), a u cilju korištenja mjere "Stručno osposobljavanje za rad bez zasnivanja radnog odnosa" putem Hrvatskog zavoda za zapošljavanje (u nastavku: HZZ) i članka 59. Zakona o radu (N.N.149/09, 61/11., 73/13) ravnatelj Srednje škole Dalj, Dalj objavljuje

**J A V N I P O Z I V**

**za iskazivanje interesa kandidatima za stručno osposobljavanje**

**bez zasnivanja radnog odnosa u**

**Srednjoj školi Dalj**

Za radno mjesto **nastavnika/ice praktične nastave u području poljoprivrede (m/ž) – jedan izvršitelj na puno radno vrijeme do 12 mjeseci** sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim stručnim studijem poljoprivredne struke.

Osim uvjeta o stručnoj spremi kandidati za prijavu na ovaj Javni poziv moraju ispuniti sljedeće uvjete:

-da je nezaposlena osoba bez radnog iskustva u zvanju za koje se obrazovala, i nalazi se u evidenciji tijela nadležnog za vođenje evidencije o nezaposlenima, kao nezaposlena osoba duže od trideset (30) dana i koja bez obzira na razdoblje ukupno evidentiranog staža u mirovinskome osiguranju, nema više od jedne (1) godine staža u zvanju za koje se obrazovala, odnosno evidentiranog staža ostvarenog po toj osnovi kod tuzemnog ili inozemnog nositelja obveznog mirovinskog osiguranja,

-da prema članku 41. Zakona o radu imaju zakonom ili drugim zakonskim propisom utvrđeno kao uvjet za obavljanje poslova radnog mjesta određenog zanimanja stručni ispit ili radno iskustvo

-ne postoje zapreke za zasnivanje radnog odnosa u školskoj ustanovi utvrđene člankom 106. Zakona o odgoju i obrazovanju u osnovnoj i srednjoj školi (N. N. 126/12, 94/13 i 152/14.)

-ispunjavaju uvjete za zasnivanje radnog odnosa iz Zakona o odgoju i obrazovanju u osnovnoj i srednjoj školi (N. N. 126/12, 94/13. I 152/14.)

Kandidati koji ispunjavaju tražene uvjete dužni su uz prijavu dostaviti:

- kratki životopis

- dokaz o hrvatskom državljanstvu

- presliku diplome o stručnoj spremi

- dokaz o položenim pedagoškim kompetencijama

- elektronički zapis ili potvrda HZMO-a o podacima evidentiranim u matičnoj evidenciji

- uvjerenje da se protiv kandidata ne vodi kazneni postupak odnosno da nije pravomoćno osuđen za kaznena dijela, ne starije od 6 mjeseci

Preslike traženih priloga ne moraju biti ovjerene, a kandidati su prije sklapanja pisanog ugovora dužni dostaviti na uvid originalne dokumente.

Stručno osposobljavanje za rad bez zasnivanja radnog odnosa obavlja se:

- na temelju pisanog ugovora o stručnom osposobljavanju za rad bez zasnivanja radnog odnosa

- prema programu stručnog osposobljavanja za rad pod vodstvom mentora .

Prije sklapanja ugovora kandidati mogu biti pozvani na razgovor.

Polaznik stručnog osposobljavanja nema status radnika, nije u radnom odnosu i ne prima plaću za svoj rad.

Doprinose za mirovinsko i zdravstveno osiguranje plaća Hrvatski zavod za zapošljavanje.

Polazniku stručnog osposobljavanja za rad Hrvatski zavod za zapošljavanje isplaćuje novčanu pomoć u visini definiranoj Odlukom Vlade Republike Hrvatske o visini novčane pomoći za nezaposlenu osobu koju je Zavod uključio u stručno osposobljavanje, a koja trenutno iznosi 2.400,00 kn mjesečno po potvrđenoj prisutnosti stručnom osposobljavanju za rad.

Hrvatski zavod za zapošljavanje ne isplaćuje novčanu pomoć polazniku stručnog osposobljavanja za vrijeme privremene nesposobnosti za rad ili izostanka s programa stručnog osposobljavanja.

Izrazi navedeni u javnom pozivu u muškom rodu su neutralni a odnose se na osobe oba spola.

Pisane prijave podnose se u roku 8 dana od objave natječaja na oglasnoj ploči te mrežnoj stranici Hrvatskog zavoda za zapošljavanje i to neposredno ili preporučeno na adresu s naznakom „Javni poziv za prijem polaznika na stručno osposobljavanje“.

Srednja škola Dalj

Braće Radića 7

31226 Dalj

Nepotpune i nepravodobne prijave neće se razmatrati.

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rajko Lukić, prof.